કેરળમાં છેલ્લા કેટલાક દિવસોથી એક ઓડિયો ક્લિપ વાયરલ થઈ છે જેમાં મહિલાના પતિ સમગ્ર ઘટના વિશે વાત કરી રહ્યા છે. આ ક્લિપમાં તે જણાવી રહ્યા છે કે આરોપીઓમાંથી એક પાદરીએ તો લગ્ન પૂર્વે જ તેની પત્નીનું જાતિય શોષણ કર્યું હતું. લગ્ન બાદ પણ પાદરીએ તેની પત્ની સાથે કુકર્મ કર્યું હતું. પુત્રીના જળસંસ્કાર (બાપ્તિસ્મા) વખતે તેણે એક પાદરીને જાતિય શોષણ અંગે જણાવ્યું. આ સમસ્યાના સમાધાનને બદલે તેણે પત્નીના ગાળો આપવાનું શરૂ કરી દીધું હતું. બીજા અન્ય પાદરીએ જાતિય શોષણની વાતને અન્ય ત્રણ પાદરીઓને કહી દીધી અને કથિત રીતે તેમણે પણ દુષ્કર્મ આચર્યું હતું. પતિએ માંગ કરી છે કે તમામ આરોપીઓને તેમના પદેથી હટાવવામાં આવે અને પીડિતાની ઓળખ જાહેર ના કરવામાં આવે.